Haval se dryfstelsel van die toekomsTerwyl elke vervaardiger en sy maat tans in ŉ wedloop is na die wenstreep in die nuwe energie voertuig- resies, is dit moontlik nie die nommerpas oplossing vir ŉ Suid-Afrikaanse koper nie. Dit is byna 2 000 km vanaf Beitbrug in die noorde tot Kaappunt in die suide. Met yl gesaaide laai-infrastruktuur langs die pad het Suid-Afrika ŉ beter oplossing nodig. Hibriede voertuie. Suid-Afrikaners is die afgelope paar jaar bederf met enorme verbeterings uit Haval se stal en naas die Jolion is die H6 die volgende gewildste voertuig. Die gewone binnebrandmodelle gebruik ŉ 2.0 viersilinderturbopetrolenjin, maar die H6 HEV hibriede-model loop met ŉ 1.5 viersilinderturbopetrolenjin en elektriese motors. Die totale dryfstelsel bied ŉ fantastiese 179 kW en 530 Nm wat die H6 na 100 km/h in ŉ ratse 8,5 sekondes kan slinger – maar dis eerder die 5,2 ℓ/100 km-brandstofverbruik wat op die gekombineerde siklus behaal kan word wat die oë laat rek. Nie nét dra die H6 ŉ mooi pakket nie, maar onder die vel sit ŉ sterk veiligheidspesifikasievlak – sewe lugsakke, sluitweerremme met elektroniese remkragverspreiding, vastrap- en stabiliteitsbeheer is almal aan die passiewe kant. Die H6 HEV spog ook met ŉ sterk aktiewe veiligheidsuite met funksies soos baandwaalwaarskuwing, blindekolwaarskuwing en botsingwaarskuwing mét noodremhulp. Slim funksies soos kruisverkeerwaarskuwing en ŉ banddrukmonitor rond die pakket mooi af – werklik indrukwekkend. Een van die ander slim funksies wat die H6 bied is selfparkering – ŉ funksie wat Haval Reverse Memory Assistance noem. Die voertuig sal jou ook waarsku indien jy jou deur wil oopmaak en daar ŉ voertuig, motorfiets of fietsryer op pad is wat moontlik teen die deur kan bots. Waar die H6 HEV ŉ mens werklik betower is op die pad. Die rit is gemaklik, en die magdom funksies wat die H6 bied is indrukwekkend. Die algehele pakket van mooi stilering, ŉ luukse binneruim, slim tegnologie én ŉ moderne, hibriede dryfstelsel dra alles by tot ŉ indrukwekkende produk. Teen die prys wonder mens hoekom jy enigiets anders sou koop. Die reeks lyk só: Die H6 HEV word gedek deur ŉ 5 jaar/100 000 km-voertuigwaarborg en ŉ 8 jaar/150 000 km-batterywaarborg sowel as ŉ 5 jaar/60 000 km-diensplan.